CELEX: 62009TN0402
Language: mt
Date: 2009-07-20 00:00:00
Title: Kawża T-402/09 P: Appell ippreżentat fis- 7 ta’ Ottubru 2009 minn Luigi Marcuccio mid-digriet mogħti fl- 20 ta’ Lulju 2009 mit-Tribunal għas-Servizz Pubbliku fil-Kawża F-86/07, Marcuccio vs Il-Kummissjoni

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/30
            
         Appell ippreżentat fis-7 ta’ Ottubru 2009 minn Luigi Marcuccio mid-digriet mogħti fl-20 ta’ Lulju 2009 mit-Tribunal għas-Servizz Pubbliku fil-Kawża F-86/07, Marcuccio vs Il-Kummissjoni
   (Kawża T-402/09 P)
   2009/C 297/45
   Lingwa tal-kawża: It-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummisssjoni tal-Komunitajiet Ewropej
   
      Talbiet tal-appellant
   
   
               —
            
            
               fi kwalunkwe każ: tannula in toto u mingħajr ebda eċċezzjoni d-digriet appellat.
            
         
               —
            
            
               tiddikjara li r-rikors fl-ewwel istanza li fir-rigward tiegħu ingħata d-digriet appellat, kien perfettament ammissibbli in toto u mingħajr ebda eċċezzjoni.
            
         
               —
            
            
               prinċipalment: tilqa’ in toto u mingħajr ebda eċċezzjoni il-petitum tar-rikorrent fir-rikors fl-ewwel istanza.
            
         
               —
            
            
               tikkundanna lill-konvenuta li tirrifondi lir-rikorrent l-ispejjeż, id-drittijiet u l-onorarji tal-istess rikorrent sostnuti kemm għas-sentenza tal-ewwel istanza kif ukoll fil-kuntest ta’ dan l-appell..
            
         
               —
            
            
               alternattivament: tirrinvija l-kawża lit-Tribunal għas-Servizz Pubbliku, diversament kompost, sabiex jiddeċiedi mill-ġdid fuq il-mertu.
            
         
      Aggravji u argumenti prinċipali
   
   L-appell huwa ppreżentat kontra d-digriet tat-Tribunal għas-Servizz Pubbliku (TSP) fl-20 ta’ Lulju 2009, mogħti fil-Kawża F-86/07. Dan id-digriet ċaħad parzjalment bħala manifestament inammissibbli u parzjalment bħala manifestament infondat, rikors intiż sabiex tiġi annullata d-deċiżjoni li permezz tagħha l-Kummissjoni ċaħdet it-talba tar-rikorrent sabiex issir investigazzjoni dwar il-fastidju psikoloġiku li hu allegatament ġarrab matul il-perijodu li fih huwa kien qed jagħti servizz mad-delegazzjoni tal-Kummissjoni fl-Angola, kif ukoll sabiex il-konvenuta tiġi kkundannata għal ħlas tad-dannu li jirriżulta minn dan l-allegat fastidju psikoloġiku.
   Insostenn tat-talbiet tiegħu, ir-rikorrent jsostni r-raġunijiet li ġejjin:
   
               —
            
            
               Interpretazzjoni u applikazzjoni żbaljata u falza tal-kunċett ta’ investigazzjoni skont l-Art. 17(2) tar-regoli komuni dwar l-assigurazzjoni kontra inċidenti u mard relatat max-xogħol tal-uffiċjali tal-Komunitajiet Ewropej u tal-kunċett ta’ investigazzjoni sabiex jiġi stabbilit jekk uffiċjal ta’ istituzzjoni kienx ġie suġġett għal fastidju psikoloġiku.
            
         
               —
            
            
               Żball ta’ liġi meta ġiet iddikjarata inammissibbli t-talba għall-annullament tar-rifjut tat-talba għal investigazzjoni, anki għal interpretazzjoni falza tal-kunċett ta’ nuqqas ta’ suġġett ta’ din tal-aħħar.
            
         
               —
            
            
               Żball ta’ liġi meta ddikjara inammissibbli r-rikors għall-annullament tar-rapport tal-IDOC, anki għan-nuqqas assolut ta’ motivazzjoni, nuqqas ta’ deċiżjoni fuq punt fundamentali tal-kwistjoni u applikazzjoni żbaljata għal dan il-każ tal-kunċett ta’ att preparatorju.
            
         
               —
            
            
               Interpretazzjoni żbaljata tal-kunċett ta’ fastidju psikoloġiku, kif ukoll l-oneru tal-prova tal-fastidju psikoloġiku li huwa suġġett għalih il-vittma tal-fastidju.
            
         
               —
            
            
               Nuqqas assoluta ta’ motivazzjoni fir-rigward tad-dikjarazzjonijiet allegat ament insostenn taċ-ċaħda tat-talbiet għad-danni.